CELEX: C2005/106/58
Language: et
Date: 2005-04-30 00:00:00
Title: Kohtuasi T-43/05: Camper, S.L. 31. jaanuari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

30.4.2005   
            
            
               ET
            
            
               Euroopa Liidu Teataja
            
            
               C 106/26
            
         Camper, S.L. 31. jaanuari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-43/05)
   (2005/C 106/58)
   Hagiavaldus esitati inglise keeles
   Camper, S.L., asukoht Inca, Mallorca (Hispaania), esitas 31. jaanuaril 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindaja on I. Temiñ o Ceniceros.
   Apellatsioonikojas oli teine menetluspool JC AB, asukoht Mölnlycke (Rootsi).
   Hageja palub esimese astme kohtul:
   
               —
            
            
               käesolev hagi rahuldada, vastupidiselt Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja otsusele asjas R 170/2004-1, millega keelduti rahuldamast kaebust ühenduse kaubamärgi taotluse nr 1 954 601 klassi 25 kaupadele ja teenustele registreerimata jätmise peale;
            
         
               —
            
            
               lubada ühenduse kaubamärgi nr 1 954 601“BROTHERS BY CAMPER” kõikidele klassi 25 kaupadele ja teenustele registreerimist;
            
         
               —
            
            
               jätta mõlema poole kohtukulud poolte endi kanda ning jagada ühised kulud pooleks.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Hageja
            
         
               Asjaomane ühenduse kaubamärk:
            
            
               Kujutismärk “BROTHERS by CAMPER” kaupadele ja teenustele klassides 18, 25 ja 39 (nahk, rõivad, jalatsid, peakatted, transport jne) — taotlus nr 1 954 601.
            
         
               Kaubamärgi või tähise omanik vastulausemenetluses:
            
            
               JC AB.
            
         
               Teine kaubamärk või tähis:
            
            
               Rootsi, Soome ja Taani kujutismärk “Brothers” kaupadele klassis 25 (rõivad, jalatsid ja peakatted).
            
         
               Vastulausete osakonna otsus:
            
            
               Vastulause lükata tagasi osas, milles see tugines varem registreeritud Rootsi kaubamärgile. Vastulause rahuldada osas, milles käsitletakse vaidlustatud kaupu, nimelt kaupu “rõivad, jalatsid, peakatted” klassis 25 ja mis tugineb varem registreeritud Taani ja Soome kaubamärkidele.
            
         
               Apellatsioonikoja otsus:
            
            
               Lükata hageja kaebus tagasi.
            
         
               Õiguslikud alused:
            
            
               Vaidlusalused kaubamärgid ei ole üksteisega niivõrd sarnased, et esineks segiajamise tõenäosus nõukogu määruse nr 40/94 artikli 8 lõike 1 punkti b mõttes.